 Nidaamka Federaleynta: Waa nidaam ku cusub dalka iyo gayiga Soomaliyeed, una baahan in laga baaraan dego nuuca la qaadanayo iyo sida ugu haboon ee loo hirgelin karo iyada oo aan la dhaawicin jiritanka qaranimada, haatan waxaa la joogaa meel; laga anbaqaadi karo, waxaa dhisan dowlad dhexe iyo dowlad gobaleedyo balse waxaa loo baahanyahay in dastuurka KMG ah loo dhaqan galiyo si dhaba ah ayada oo laga lagu ixtiraamayo heyad walbo oo heyadaha dastuuriga ah shaqada loo igmaday si dadaalada dib u dhis dowladnimo looga wada qeyb qaato, loogana fogaado jahwareer isbarbar yaac iyo shaqooyin laysku qabsado, taana waxaan ku gaari karnaa anaga oo ku dhaqanna hirglinta inay kala madaxbanaanaadaan sedexda awoodood ee dalka fulinta, garsoorka iyo sharci dejinta ee ku cad dastuurka KMG ah qodabkiisa 55aad ilaa 114aad ee dastuurka iyo sidoo kale wada shaqeenta iyo iskaashiga labada heyad dowladeed ee ku cad qodabka48aad ilaa 54aad ee dastuurka KMG ah. 